नई दिल्ली। गूगल के स्वामित्व वाली वीडियो शेयरिग वेबसाइट यूट्यूब की सेवा बुधवार तड़के करीब दो घंटों के लिए ठप रही। इसके चलते दुनियाभर में यूट्यूब, यूट्यूब टीवी और यूट्यूब म्यूजिक के यूजरों को परेशानी का सामना करना पड़ा। इसके लिए यूट्यूब ने माफी मांगी है। यूट्यूब ने कहा कि यूजरों ने रात करीब डेढ़ बजे से सेवाओं में परेशानी आने की शिकायत की। इस पर संज्ञान लेते हुए उसे दूर कर दिया गया।